(332) 
Vous feriez bien faire cela, sy vous plaisoit prendre la peine. 
Mons”, je ne m'adresse que à vous et ne à quoy aultre , ne 
ne veulx congnoistre après Madame. Vous avisant que j'ay veu 
une lettre le xxvir.° jour de mars de vous, où l'on charge le 
pauvre Jehan Lemaire, mais vous vous monstrez son amy quant 
l'avez averti. Certes c’est très-mal fait. Certes qui m’en vouldroit 
autant faire , je ne seroie pas joieux, après avoir bien besongné, 
estre mors et piqué. Vraiment on verra bien du contraire quelque 
jour. Aussy il n’est cuer d’homme qu'il... ou voussist faire ce 
que l’on luy impute; et velà que ung faulx raport vault. Je n’en 
attends pas moins ung jour et puis j'aray bien gaigné mon 
labeur. pa 
Mons.', je remetz tout à Dieu, à Madame et à vous, vous 
supliant que j'aye de voz nouvelles avec celles de Madame, s’il 
lui plest se servir de moy ; synon j’aray pastience. 
Mons. , aultre chose n'y a, fors que la royne est fort malade 
d'unne fièvre continue. Dieu luy soit propice. Vous ferés, sy vous 
plest, mes très-humbles recommandations à Madame et solicitez 
qu'il luy plaise me faire scavoir son intention afin d’icelluy 
excécuter, non plus, fors que Dieu vous ait en sa garde. À Blorz, 
ce xxx.° de mars, de vostre 
Très-humble serviteur et amy, 
JERAN PERRÉAL DE PaRIs. 
p. d. m. d. (I) 
(1) Ges initiales signifient sans doute peintre de ma dame. 
